СЛУЖБЕНИ ГЛАСНИК

ОПШТИНЕ НОВО ГОРАЖДЕ

|  |  |
| --- | --- |
| Година XVIII – број 11 | Четвртак,14.09.2023. године |

**Начелник**

На основу члана 70. и члана 90. Закона о јавним набавкама („Службени гласник БиХ“, број: 39/14 и 59/22), члана 59. и 82. став (3) Закона о локалној самоуправи („Службени гласник Републике Српске“, број: 97/16, 36/19 и 61/21), члана 56. и 65. Статута Општине Ново Горажде („Службени гласник Општине Ново Горажде“, број: 4/15), члана VI. став 4) Правилника о поступку директног споразума општине Ново Горажде („Службени гласник Општине Ново Горажде“, број: 19/22) и понуде број: PON/0226 од дана 21.08.2023. године, Начелник општине Ново Горажде д о н о с и:

**О Д Л У К У**

**о прихватању понуде у поступку јавне набавке путем Директног споразума**

I.

Прихвата се понуда понуђача **„ALUPLASTIK“ OR GORAŽDE,** улица Браће Посванџић 7, 73000 Горажде,понуда број: PON/0226 од дана 21.08.2023. године, у поступку јавне набавке путем Директног споразума за доставу понуде за набавку роба „Услуге текућег одржавања зграде (грађевинска столарија)“ у општини Ново Горажде, у износу од **1.976,12 КМ** без урачунатог ПДВ-а, односно **2.312,06 КМ** са урачунатим ПДВ-ом.

II.

На основу ове Одлуке, Начелник општине Ново Горажде ће као уговорни орган, закључити Уговор о директном споразуму са понуђачем из члана I. ове Одлуке.

III.

Ова Одлука ступа на снагу даном доношења и биће објављена у „Службеном гласнику Општине Ново Горажде“.

**Образложење**

Поступак јавне набавке покренут је Захтјевом за достављање понуде у поступку јавне набавке број: 02/1-404-21/23. од дана 15.08.2023.године за јавну набавку роба „Услуге текућег одржавања зграде (грађевинска столарија)“ у општини Ново Горажде.

Јавна набавка је проведена путем поступка мале вриједности: Директни споразум. Процијењена вриједност јавне набавке без ПДВ-а износи **4.273,50 KM**.

У складу са Правилником о поступку директног споразума општине Ново Горажде проведен је поступак јавне набавке за мале вриједности путем директног споразума.

На основу указане потребе за набавком, упућен је писмени захтјев за достављање приједлога понуде понуђачу **„ALUPLASTIK“ OR GORAŽDE,** улица Браће Посванџић 7, 73000 Горажде**.**

Понуђач **„ALUPLASTIK“ OR GORAŽDE** из Горажда је доставио тражену понуду за набавку роба „Услуге текућег одржавања зграде (грађевинска столарија)“ у општини Ново Горажде, у укупном износу од **1.976,12 КМ** без урачунатог ПДВ-а.

Уговорни орган је оцијенио да је понуда понуђача **„ALUPLASTIK“ OR GORAŽDE,** улица Браће Посванџић 7, 73000 Горажде, у укупном износу од **1.976,12 КМ** у оквиру процијењене вриједности, те се иста у цјелости прихвата.

**Поука о правном лијеку:**

Против ове Одлуке није допуштена жалба.

**Број: 02/1-404-21-1/23**

**Ново Горажде, 22.08.2023. године**

**НАЧЕЛНИК**

**Мила Петковић, с.р**

На основу члана 70. и члана 90. Закона о јавним набавкама („Службени гласник БиХ“, број: 39/14 и 59/22), члана 59. и 82. став (3) Закона о локалној самоуправи („Службени гласник Републике Српске“, број: 97/16, 36/19 и 61/21), члана 56. и 65. Статута Општине Ново Горажде („Службени гласник Општине Ново Горажде“, број: 4/15), члана VI. став 4) Правилника о поступку директног споразума општине Ново Горажде („Службени гласник Општине Ново Горажде“, број: 19/22) и понуде број: 10/23 од дана 07.09.2023. године, Начелник општине Ново Горажде д о н о с и:

**О Д Л У К У**

**о прихватању понуде у поступку јавне набавке путем Директног споразума**

I.

Прихвата се понуда понуђача **„МИШО ПРОМЕТ“ д.о.о. Рогатица,** улица Српске Слоге бр. 2, 73220 Рогатица,понуда број: 10/23 од дана 07.09.2023. године, у поступку јавне набавке путем Директног споразума за доставу понуде за набавку роба „Услуге текућег одржавања зграде (грађевинска столарија)“ у општини Ново Горажде, у износу од **1.970,00 КМ** без урачунатог ПДВ-а, односно **2.304,90 КМ** са урачунатим ПДВ-ом.

II.

На основу ове Одлуке, Начелник општине Ново Горажде ће као уговорни орган, закључити Уговор о директном споразуму са понуђачем из члана I. ове Одлуке.

III.

Ова Одлука ступа на снагу даном доношења и биће објављена у „Службеном гласнику Општине Ново Горажде“.

**Образложење**

Поступак јавне набавке покренут је Захтјевом за достављање понуде у поступку јавне набавке број: 02/1-404-22/23. од дана 25.08.2023.године за јавну набавку роба „Услуге текућег одржавања зграде (грађевинска столарија)“ у општини Ново Горажде.

Јавна набавка је проведена путем поступка мале вриједности: Директни споразум. Процијењена вриједност јавне набавке без ПДВ-а износи **4.273,50 KM**.

У складу са Правилником о поступку директног споразума општине Ново Горажде проведен је поступак јавне набавке за мале вриједности путем директног споразума.

На основу указане потребе за набавком, упућен је писмени захтјев за достављање приједлога понуде понуђачу **„МИШО ПРОМЕТ“ д.о.о. Рогатица,** улица Српске Слоге бр. 2, 73220 Рогатица**.**

Понуђач **„МИШО ПРОМЕТ“ д.о.о. Рогатица** из Рогатице је доставио тражену понуду за набавку роба „Услуге текућег одржавања зграде (грађевинска столарија)“ у општини Ново Горажде, у укупном износу од **1.970,00КМ** без урачунатог ПДВ-а.

Уговорни орган је оцијенио да је понуда понуђача **„МИШО ПРОМЕТ“ д.о.о. Рогатица,** улица Српске Слоге бр. 2, 73220 Рогатица, у укупном износу од **1.970,00 КМ** у оквиру процијењене вриједности, те се иста у цјелости прихвата.

**Поука о правном лијеку:**

Против ове Одлуке није допуштена жалба.

**Број: 02/1-404-22-1/23**

**Ново Горажде, 08.09.2023. године**

**НАЧЕЛНИК**

**Мила Петковић, с.р**

На основу члана 82. став 3. Закона о локалној самоуправи (``Службени Гласник Републике Српске``, број: 97/16, 36/19 и 61/21) и члана 56. Статута општине Ново Горажде (``Службени Гласник општине Ново Горажде``, број: 4/15 и 4/17), Начелник општине Ново Горажде д о н о с и:

**О Д Л У К У**

**измјенама и допунама Одлуке о субвенционисању превоза ученика средњих школа у школској 2023/2024. години**

**I**

**Став (3) тачке III** Одлуке о субвенционисању превоза ученика средњих школа у школској 2023/2024. години („Службени гласник Општине Ново Горажде“, број: 10/23) мијења се и гласи:

„(3) Документа на основу којих ученик остварује право из става (1) овог члана,а која је у обавези доставити Одсјеку за финансије, управљање развојем, привреду и друштвене дјелатности су:

* потврда о пребивалишту издату од стране овлашћеног органа управе за ђака,
* потврда о статусу незапосленог лица, издату од стране Завода за запошљавање Републике Српске, не старију од мјесец дана, за оба родитеља (ако су незапослени),
* потврда издату од стране школе о редовном похађању наставе,
* потврда Центра за социјални рад (за кориснике социјалне помоћи),
* кућна листа,
* потврда о просјеку плате запослених чланова домаћинства за задња три мјесеца прије подношења захтјева или фотокопија њихова посљедња три чека од пензије уколико су чланови домаћинства пензионери.“.

**II**

Ова одлука ступа на снагу осмог дана од дана објављивања у „Службеном гласнику општине Ново Горажде".

**Број: 02/1-40-24/23**

**Ново Горажде, 13.09.2023. године**

**НАЧЕЛНИК**

**Мила Петковић, с.р**

На основу члана 240. став (4) Закона о раду („Службени гласник Републике Српске“, број: 1/16, 66/18, 91/21 – одлука Уставног суда РС број У-66/20 и 19/21), а у вези са чланом 36. Посебног колективног уговора за запослене у области локалне самоуправе Републике Српске („Службени гласник Републике Српске“, број: 20/17, 86/18, 21/20 и 8/22), начелник општине Ново Горажде и Синдикална организација општине Ново Горажде закључили су

**К О Л Е К Т И В Н И У Г О В О Р**

**код послодавца Општине Ново Горажде**

Члан 1.

(1) Колективним уговором код послодавца Општине Ново Горажде (у даљем тексту: Колективни уговор) уређују се права, обавезе и одговорности из радног односа запослених службеника, намјештеника и других запослених који немају статус службеника (у даљем тексту: запослени) у Општинској управи општине Ново Горажде, а која нису на потпун и цјеловит начин уређена Законом о локалној самоуправи, Законом о службеницима и намјештеницима у органима јединице локалне самоуправе, Законом о статусу функционера јединица локалне самоуправе, Законом о раду и Посебним колективним уговором за запослене у области локалне самоуправе Републике Српске, плате запослених, коефицијенти за обрачун плате запослених, друга примања запослених, право на помоћ, права у случају престанка радног односа, услови за рад синдиката, право на штрајк и друга питања од значаја за уређивање односа између запослених с једне стране и општине Ново Горажде као послодавца с друге стране.

(2) Одредбама овог Колективног уговора не може се утврдити мањи обим права од права која су одређена законима и Посебним колективним уговором из претходног става.

(3) Одредбе овог Колективног уговора примјењују се и на права, обавезе и одговорности фукционера у општини Ново Горажде, изузев одредби о плати.

(4) Овај Колективни уговор обавезује све раднике код послодавца, без обзира да ли су чланови синдиката који је учествовао у његовом закључењу.

Члан 2.

(1)Запослени има право на мјесечну плату.

(2) Начин обрачуна и исплата плате зависе од радног мјеста запосленог и платне групе.

(3) Плата се исплаћује у текућем мјесецу за претходни мјесец, а средства за бруто плате обезбјеђују се у буџету Општине.

Члан 3.

(1) Плата запослених састоји се од основне плате и увећања плате прописаних колективним уговором.

(2) Плата из претходног става представља бруто плату.

(3) У свим елементима који чине плату из става (1) овог члана садржани су порез на доходак и доприноси.

(4) Плата из става (1) овог члана, умањена за порез на доходак и доприносе је нето плата радника.

(5) Бруто основна плата се увећава за сваку навршену годину стажа осигурања – до навршених 25 година стажа 0,3%, а након навршених 25 година стажа свака наредна година 0,5%.

(6) Цијена рада у општини Ново Горажде износи 121,00 КМ.

Члан 4.

(1) Коефицијент за обрачун основне плате запосленог утврђује се у распонима и разврстава у платне групе у зависности од потребног стручног знања, сложености послова, самосталности у раду и степену одговорности.

(2) Послови се разврставају у платне групе, са сљедећим коефицијентима за обрачун плате:

- **прва платна група** – послови на којима се захтијева стручност која се стиче средњим образовањем у трајању од три године ------------------------------------------------------------------------------------------ **8,40**;

- **друга платна група** – послови на којима се захтијева стручност која се стиче средњим образовањем у трајању од четири године --------------------------------------------------------------------------- **9,45**;

- **трећа платна група** – послови на којима се захтијева стручност која се стиче специјализацијом на основу стручности средњег образовања-------------------------------------------------------------------**10,86**;

- **четврта платна група** – послови на којима се захтијева стручност која се стиче вишим образовањем или високим образовањем са остварених 180 ECTS бодова или еквивалент------------------- **12,50**;

**- пета платна група** – послови службеника пете и четврте категорије према Уредби о категоријама, звањима и условима за обављање послова службеника у јединицама локалне самоуправе--------**15,41**;

- **шеста платна група** послови службеника треће категорије према Уредби о категоријама, звањима и условима за обављање послова службеника у јединицама локалне самоуправе--------**16,00**;

- **седма платна група** – послови службеника друге категорије према Уредби о категоријама, звањима и условима за обављање послова службеника у јединицама локалне самоуправе -------**17,72**;

- **осма платна група** - послови службеника прве категорије према Уредби о категоријама, звањима и условима за обављање послова службеника у јединицама локалне самоуправе --------------------**19,61**.

(3) Плата приправника са високим, вишим или средњим образовањем утврђује се или исплаћује у износу од 80% плате шесте, пете или треће платне групе из става (2) овог члана.

Члан 5.

(1) Запослени који по налогу руководиоца раде дуже од пуног радног времена за сваки час рада имају право на један час компензујућег радног времена.

(2) Вријеме из става (1) овог члана прерачунава се тромјесечно у слободне дане и часове које су запослени дужни да искористе најкасније у року од шест мјесеци.

Члан 6.

(1)Основна плата запослених увећава се:

* По основу рада ноћу 35%,
* За рад на дане државног празника и друге дане у које се по закону не ради 50% и
* По основу рада на радном мјесту са повећаним ризиком 15%.

(2)Различити основи увећања плате из овог члана међусобно се не искључују.

(3) У смислу увећања из алинеје 1. став (1) овог члана, радник наведено право остварује на приједлог непосредно надређеног службеника, а на основу појединачног акта начелника општине који се доноси прије обрачуна плате радника за наредни мјесец, а односи се на мјесец који му претходи, те доставља Одсјеку за финансије. За руководеће службенике и шефове организационих јединица начелник доноси појединачни акт који није условљен претходно поднешеним приједлогом.

Члан 7.

(1)Општина радницима, на терет материјалних трошкова, исплаћује:

* Дневницу за службено путовање у земљи или иностранству – у висини коју одреди Влада Републике Српске посебним актом,
* Накнаду трошкова превоза приликом доласка на посао и повратка са посла, уколико превоз није организован од стране послодавца – у висини цијене превоза коју радник плати, или би платио, јавном превознику који обавља превоз путника на релацији Ново Горажде – мјесто боравишта радника,
* Отпремнину приликом одласка у пензију – у висини три просјечне нето плате радника, обрачунате за мјесец који претходи мјесецу у којем радник остварује право на пензију,
* Накнаду за повећање трошкова боравка за вријеме рада на терену – 10% од утврђене цијене рада,
* Накнаду плате за вријеме трајања првих 30 дана привремене спријечености за рад - у висини од 85% од основа за обрачун накнаде плате за вријеме привремене спријечености за рад, у складу са прописима којима се регулише здравствено осигурање,
* Регрес за коришћење годишњег одмора– у висини најниже плате у Републици Српској чији износ важи као утврђен на дан исплате регреса.
* Трошкове једног топлог оброка за вријеме једног радног дана, као и у случају обављања прековременог рада дужег од три часа дневно – у висини до 0,85% просјечне бруто плате у Републици Српској за претходну годину, за сваки радни дан запосленог, и
* Накнаду трошкова коришћења сопственог аутомобила приликом његовог коришћења у службене сврхе, а по налогу послодавца – у висини од 20% цијене горива по једном литру за сваки пређени километар.

(2)Запослени има право на накнаду трошкова превоза приликом доласка на посао и повратка са посла, уколико му је мјесто становања удаљено од мјеста рада преко 3 километра, а највише до 50 километара.

(3)Запослени чије је мјесто становања удаљено преко 50 километара од мјеста рада остварује ово право до износа који је утврђен за запослене чије мјесто становања не прелази 50 километара.

(4) Право на накнаду трошкова превоза приликом доласка на посао и повратка са посла, запослени доказује подношењем писмене и од надлежног органа овјерене изјаве о мјесту боравишта и потврдом о цијени коштања аутобуске карте коју издаје превозник путника у јавном саобраћају, на релацији Ново Горажде – мјесто боравишта радника.

(5) Доказе из претходног става, радник доставља Одсјеку за финансије Општинске управе општине Ново Горажде, у року од 15 дана од дана ступања на снагу овог Колективног уговора, односно од дана заснивања радног односа у општини Ново Горажде.

(6) Сваку промјену чињеница које доказује у складу са ставом (4) овог члана, запослени је дужан пријавити Одсјеку за финансије у року од 15 дана од дана њихове промјене.

(7) У случају неблаговременог пријављивања промјене чињеница које доказује у складу са ставом (4) овог члана, запослени сноси дисциплинску и материјалну одговорност, уколико је на основу раније постојећих чињеница стекао право које му након промјене не припада, или је стекао право у обиму већем од обима које му након промјене не припада.

Члан 8.

(1) Запослени који ради са пуним радним временом или најмање шест часова дневно има право на одмор у току радног времена у трајању од 30 минута.

(2) Распоред коришћења овог одмора утврђује начелник општине.

(3) Запослени који ради дуже од четири часа, а краће од шест часова дневно има право на дневни одмор у трајању од 15 минута

(4) Запослени који ради дуже од пуног радног времена, а најмање десет часова дневно, поред одмора из става (1) овог члана има право на додатни одмор у току рада у трајању од најмање 15 минута.

(5) Вријеме одмора из става (1) до (4) овог члана урачунава се у радно вријеме.

Члан 9.

(1)Запослени има право на дневни одмор између два узастопна радна дана у трајању од најмање 12 часова непрекидно.

(2)Запослени има право на седмични одмор у трајању од најмање 24 часа непрекидно, којем се додаје најмање осам часова одмора из преходног става, према унапријед одређеном распореду.

Члан 10.

(1) У свакој календарској години, запослени има право на годишњи одмор у трајању од најмање четири радне седмице, односно најмање двадесет радних дана.

(2) Годишњи одмор из претходног става увећава се по основу:

- дужине радног стажа – за сваке четири навршене године радног стажа запослени има право на додатни дан годишњег одмора и

- својства лица са инвалидитетом, као и родитеља, усвојиоца, стараоца или хранитеља дјетета ометеног у психофизичком развоју старости до седам година живота – годишњи одмор се увећава за два радна дана.

(3) Годишњи одмор увећан по основима из става (2) овог члана не може се утврдити у трајању дужем од тридесет радних дана, осим запосленом који ради на радним мјестима и пословима на којима и поред примјене одговарајућих мјера и средстава заштите на раду постоји повећано штетно дејство услова рада на здравље радника.

(4) Запослени који није навршио шест мјесеци непрекидног радног стажа има право на годишњи одмор у трајању од једног радног дана за сваки навршени мјесец радног стажа.

(5) Годишњи одмор се по правилу користи без прекида, а изузетно се може користити и у дијеловима, уколико то дозвољавају могућности и потребе Општине, с тим што у том случају први дио мора трајати најмање двије радне седмице у току календарске године, а други дио мора бити искориштен најкасније до 30. јуна наредне календарске године.

(6) Начелник општине доноси акт о распоређивању кориштења годишњих одмора запослених, а приликом доношења тог акта узеће се у обзир жеља и потребе запосленог.

Члан 11.

Приликом остваривања права на годишњи одмор и других права чије остваривање зависи од непрекидног рада, сва одсуствовања са рада за која је запослени остварио накнаду плате неће се сматрати прекидом у раду.

Члан 12.

(1)Запослени има право на плаћено одсуство у току једне календарске године у сљедећим случајевима:

* Склапање брака – пет радних дана,
* Смрти члана уже породице – пет радних дана,
* Рођења дјетета – три радна дана,
* Теже болести члана уже породице – три радна дана,
* Елементарне непогоде којом је угрожена егзистенција запосленог и његове породице – три радна дана,
* Смрти члана шире породице – два радна дана,
* Ради задовољавања вјерских и традицијских потреба – два радна дана,
* Добровољног давања крви – два радна дана приликом сваког давања,
* Пресељења у други стан – два радна дана,
* Полагања стручног испита – један радни дан.

(2) Плаћено одсуство из става (1) овог члана не може бити дуже од пет радних дана у току календарске године.

(3) Запослени, у случају потребе, може у току календарске године користити плаћено одсуство по више основа.

(4) Послодавац може, на захтјев запосленог, одобрити плаћено одсуство дуже од пет радних дана у току једне календарске године, али не дуже од 15 радних дана.

(5) Уз захтјев за коришћење плаћеног одсуства по свим основима потребно је Одсјеку за општу управу Општинске управе општине Ново Горажде приложити одговарајући доказ о постојању случаја за који се тражи одсуство, и то:

- Извод из МКВ за доказивање чињенице склапања брака,

- Извод из МКУ за доказивање чињенице смрти члана уже или шире породице. Уколико се доказује

чињеница смрти брата или сестре са којима запослени живи у заједничком домаћинству, потребно је

доставити и изјаву овјерену од стране овлаштеног органа управе, којом се наводи та чињеница,

- Извод из МКР за доказивање чињенице рођења дјетета,

-Потврду надлежне здравствене установе за доказивање чињенице теже болести члана уже породице или

добровољног давања крви,

- Потврду надлежног органа управе о постојању елементарне непогоде која угрожава егзистенцију

запосленог и његове породице,

-Изјаву овјерену од стране надлежног органа управе којом се под пуном материјалном, моралном и

кривичном одговорношћу потврђује вјерска или традицијска потреба,

- Изјаву овјерену од стране надлежног органа управе којом се под пуном материјалном, моралном и

кривичном одговорношћу потврђује чињеница пресељења у нови стан,

-Фотокопија позива кандидату за полагање стручног испита.

(6) Чланом уже породице, у смислу овог Колективног уговора, сматрају се: брачни и ванбрачни супружници, њихова дјеца (брачна, ванбрачна и усвојена), пасторчад, дјеца узета под старатељство и друга дјеца без родитеља узета на издржавање, мајка, отац, очух и маћеха, те брат, сестра, дјед и баба по мајци и по оцу уколико живе у заједничком домаћинству са запосленим а чланом шире породице: дјед и бака по мајци и по оцу брат и сестра уколико не живе у заједничком домаћинству са запосленим и чланови уже породице брачног супружника.

Члан 13.

(1)Послодавац може запосленом, на његов писмени захтјев, одобрити неплаћено одсуство у сљедећим случајевима:

- Стручног или научног усавршавања у иностранству,

- Његе тешко обољелог члана породице и

- У другим случајевима, на захтјев запосленог.

(2) Неплаћено одсуство из става (1) овог члана може трајати најдуже до три месеца, осим одсуства из алинеје

1. које може трајати до једне године.

(3) За вријеме неплаћеног одсуства, права и обавезе запосленог по основу рада мирују, а трошкове пензијског и инвалидског осигурања сноси корисник неплаћеног одсуства.

Члан 14.

(1) Запослени или његова породица имају право на помоћ у случају:

- Смрти запосленог – у висини три посљедње просјечне нето плате запослених исплаћене у општинској управи у претходној години,

- Смрти члана уже породице - у висини двије посљедње просјечне нето плате запослених исплаћене у општинској управи у претходној години,

- Тешке инвалидности запосленог која је категорисана од стране надлежног органа - у висини двије посљедње просјечне нето плате запослених исплаћене у општинској управи у претходној години,

- Дуготрајне болести или дуже неспособности за рад усљед повреде запосленог, утврђене од стране љекарске комисије - у висини једне просјечне нето плате запослених исплаћене у општинској управи у претходној години,

- Изградње надгробног споменика запосленог који је изгубио живот приликом обављања службене дужности – у висини три посљедње просјечне бруто плате запослених исплаћене у општинској управи у претходној години,

- Рођења дјетета - у висини једне просјечне нето плате запослених исплаћене у општинској управи у претходној години.

(2) Уколико више чланова породице испуњава услове на остваривање права из става (1) алинеја 2. и 6. овог члана, право на помоћ остварује само онај члан породице који је први поднио писмени захтјев на протокол.

(4) Да би остварио право на поједине помоћи из става (1) овог члана, запослени мора Одсјеку за финансије општинске управе општине Ново Горажде, уз свој захтјев, доставити и писмене исправе које доказују постојање одређене чињенице, и то:

- за помоћ из алинеје 2 – Извод из МКУ;

- за помоћ из алинеје 3 – Увјерење од овлаштене здравствене установе или љекара;

- за помоћ из алинеје 4 – Увјерење надлежне љекарске комисије;

- за помоћ из алинеје 6 – Извод из МКР.

(5) Код додјељивања помоћи из алинеје 1 и 5 става (1) овог члана, начелник општине доноси посебну одлуку, а корисници права на те помоћи нису у обавези да подносе писмени захтјев за добијање исте.

Члан 15.

(1) Запосленом се исплаћује јубиларна награда за остварени стаж у општини Ново Горажде, у трајању од:

- 20 година радног стажа – у висини једне просјечне бруто плате запослених исплаћене у Општинској управи у претходној години,

- 30 година радног стажа – у висини двије просјечне бруто плате запослених исплаћене у Општинској управи у претходној години.

(2) Запосленом припада право на новчану награду за посебне резултате рада – у висини до једне бруто плате запосленог остварене у претходном мјесецу прије додјељивања награде.

Члан 16.

Уколико из било којих разлога не исплати потраживања запосленог из овог Колективног уговора, Одсјек за финансије ће потраживања водити у својим пословним књигама као обавезу и исплатити запосленог у наредној буџетској години, по обезбјеђењу средстава.

Члан 17.

У случају престанка радног односа запосленог, у складу са законом, запослени има право на отказни рок који зависи од дужине трајања радног стажа запосленог и утврђује се за:

* Радни стаж од двије до десет година – 30 дана,
* Радни стаж од десет до двадесет година – 45 дана,
* Радни стаж од двадесет до тридесет година – 75 дана,
* Радни стаж дужи од тридесет година – 90 дана.

Члан 18.

(1)Ако је запосленом престао радни однос усљед промјене у организацији, односно због смањења обима послова или укидања послова, запослени има право на отпремнину на терет послодавца.

(2) Висина отпремнине зависи од дужине рада запосленог код послодавца и износи:

- за рад од двије до десет година – 35% просјечне мјесечне нето плате запосленог, исплаћене у посљедња три мјесеца прије престанка радног односа, за сваку навршену годину рада,

- за рад од десет до двадесет година – 40% просјечне мјесечне нето плате запосленог, исплаћене у посљедња три мјесеца прије престанка радног односа, за сваку навршену годину рада,

- за рад од двадесет до тридесет година – 45% просјечне мјесечне нето плате запосленог, исплаћене у посљедња три мјесеца прије престанка радног односа, за сваку навршену годину рада,

-за рад дужи од тридесет година – 50% просјечне мјесечне нето плате запосленог, исплаћене у посљедња три мјесеца прије престанка радног односа, за сваку навршену годину рада.

(3) Висина отпремнине из става (2) овог члана не може се утврдити у износу већем од шест просјечних мјесечних нето плата исплаћених запосленом у посљедња три мјесеца прије престанка радног односа.

Члан 19.

Приликом утврђивања програма рјешавања вишка запослених начелник општине је дужан да са синдикатом разради критеријуме за утврђивање вишка запослених, у складу са законом.

Члан 20.

Послодавац је дужан да запослене обавјештава о свим активностима везаним за итврђивање престанка потреба за радом запослених и да омогући да се сваки запослени лично упозна са могућностима за рјешавање свог радно – правног статуса.

Члан 21.

Синдикат има право да захтијева од послодавца и друге информације потребне за остваривање права запослених.

Члан 22.

Послодавац је дужан синдикату обезбиједити дјеловање у складу са његовим задацима и улогом, статутом, програмом и међународним конвенцијама рада, и то:

* Да покреће иницијативу, подноси захтјеве и приједлоге и да заузима ставове од значаја за материјални, економски и социјални положај запослених,
* Да мишљења и приједлоге синдиката размотри прије доношења одлуке од значаја за материјални, економски и социјални положај запослених и да се у односу на њих опредијели и
* Да синдикату уручује позиве за састанке на којима се одлучује о правима запослених.

Члан 23.

Послодавац обезбјеђује синдикату услове за његово дјеловање, на начин да омогући:

* Коришћење одговарајуће просторије и потребне административно – техничке услуге,
* Приступ подацима и информацијама неопходним за обављање синдикалних активности и
* Накнаду плате на основну плату предсједнику синдиката у висини од 10%.

Члан 24.

(1)Синдикалног представника, због његове синдикалне активности, ако дјелује у складу са законом и колективним уговорима, није могуће без сагласности надлежног органа синдиката распоредити на друго радно мјесто, нити упутити на рад код другог послодавца.

(2)Због синдикалног дјеловања, послодавац не може синдикалном представнику, без сагласности надлежног органа синдиката, смањити плату, покренути против њега дисциплински поступак, или га на други начин довести у неугодан или подређен положај.

(3)Права из става (1) и (2) овог члана трају за вријеме обављања синдикалне функције и годину дана након истека функције.

(4)Под синдикалним представницима, у смислу овог члана Колективног уговора, подразумијевају се и функционери гранских и других виших синдиката, који своју функцију обављају волонтерски,а запослени су код послодавца.

Члан 25.

(1) Предсједник синдиката има право на одсуствање с посла, ради присуствовања синдикалним састанцима, конференцијама, сједницама и конгресима и ради оспособљавања на семинарима и курсевима.

(2) Представник синдиката има право на приступ свим запосленима на радним мјестима, када је то потребно ради обављања њихове функције.

(3) У случају потребе прикупљања средстава солидарности, представници запослених које синдикат за то овласти имају право да ову активност обављају у одговарајућим просторијама послодавца.

(4) Представницима синдиката је дозвољено да истичу обавјештења своје синдикалне организације упућена радницима, на огласној табли Општинске управе општине Ново Горажде.

(5) Представници синдиката имају право да уквиру мјесечног радног времена проведу два сата за састанке, те у оквиру седмичног радног времена два сата за остале синдикалне активности.

(6) Представници синдиката имају право да запосленима достављају синдикалне летке, брошуре и слично, у току радног времена и на њиховом радном мјесту.

Члан 26.

Одсјек за финансије Општинске управе општине Ново Горажде врши обрачун и уплату синдикалне чланарине обуставом износа чланарине из плата запослених – чланова синдиката приликом сваке исплате плате, а према одлуци надлежног органа синдиката, уз сагласност и синдикалну приступницу запосленог.

Члан 27.

(1)Запослени имају право на штрајк, у складу са Законом и другим општим прописима.

(2) Током трајања штрајка, синдикат поступа у складу са правилима синдиката у штрајку, које је донио Савез синдиката Републике Српске.

Члан 28.

(1) Запослени има право на безбједност и заштиту здравља на раду, у складу са законом, колективним уговором, посебним прописима којима се регулише област безбједности и заштите здравља на раду и општим актима послодавца.

(2) Послодавац је дужан да обезбиједи запосленом рад на радном мјесту и у радној средини у којима су спроведене мјере заштите и здравља на раду и одговоран је за непримјењивање тих мјера.

(3) У општини Ново Горажде, послове представника за заштиту и здравље на раду обавља синдикални одбор.

(4) У смислу претходног става овог члана, послодавац је дужан да синдикалном одбору:

- омогући увид у све акте који се односе на безбједности и здравље на раду,

- омогући да учествује у разматрању свих питања која се односе на спровођење безбједности и здравља на раду,

- обезбиједи потребне административно-техничке услове и стручну помоћ у раду, као и приступ подацима и информацијама неопходним за несметано обављање послова,

- упозна га са: налазима и приједлозима или предузетим мјерама инспекције рада, извјештајима о повредама на раду, професионалним обољењима и обољењима у вези са радом и о предузетим мјерама за безбједност и здравље на раду, о планираним и предузетим мјерама за спречавање непосредне опасности по живот и здравље, извјештајем о стању безбједности и здравља на раду запослених, као и о спроведеним мјерама.

(5) Представници синдикалног одбора имају право да учествују у изради аката о процјени ризика на радном мјесту и у радној средини.

(6) Начелник општине је обавезан да прије коначног усвајања акта о процјени ризика на радном мјесту и у радној средини, размотри све примједбе, приједлоге и сугестије синдикалног одбора и да у писменој форми, најкасније три дана прије усвајања акта образложено одговори на исте.

(7) Послодавац је дужан да синдикални одбор информише најмање једном у шест мјесеци о свим подацима који се односе на безбједност и здравље на раду.

(8) На писмени захтјев за остваривање права из става (1) овог члана, начелник је дужан да синдикалном одбору достави писмени одговор у року од петнаест дана од дана пријема захтјева.

Члан 29.

Начелник општине ће у року од 15 дана од дана закључивања овог Колективног уговора донијети појединачне акте којима ће се прописати начин обрачуна плате за сваког појединог запосленог у општини Ново Горажде.

Члан 30.

Овај Колективни уговор могу споразумно измијенити уговорне стране, на начин и у поступку у којем је закључен .

Члан 31.

(1) Овај Колективни уговор важи до 10.03.2024. године.

(2) По истеку рока из претходног става, овај Колективни уговор престаје да важи, осим уколико се уговорне стране другачије не сагласе, најкасније 60 дана прије истека рока важења Колективног уговора.

Члан 32.

Спорна питања у примјени овог Колективног уговора, рјешавају се у складу са Законом о мирном рјешавању радних спрова.

Члан 33.

Овај Колективни уговор и његове евентуалне измјене и допуне ће се регистровати код Министарства рада и борачко инвалидске заштите, а поступак регистрације ће спровести Синдикат.

Члан 34.

(1) Ступањем на снагу овог Колективног уговора престаје да важи Колективни уговор код послодавца општине Ново Горажде („Службени гласник општине Ново Горажде“, број: 6/17, 4/20, 6/21, 4/22, 6/22, 21/22, 2/23 и 7/23).

(2) Овај Колективни уговор сачињен је у 6 (шест) примјерака и надлежна општинска служба ће по један примјерак истог доставити начелнику општине, синдикату, Одсјеку за финансије, управљање развојем, привреду и друштвене дјелатности, Одсјеку за просторно уређење и стамбено-комуналне послове и Секретару Скупштине општине, а један примјерак ће остати у спису предмета.

(3) Овај Колективни уговор сматра се закљученим и ступа на снагу даном његовог потписивања од стране учесника у синдикалном преговарању, а објавиће се у „Службеном гласнику општине Ново Горажде“.

**Број: 02/1-40-20-1/23**

**Ново Горажде, 18.08.2023. године**

**НАЧЕЛНИК**

**Мила Петковић, с.р**

Оснивач и издавач: Скупштина општине Ново Горажде. Главни и одговорни уредник Горан Петровић – секретар Скупштине општине Ново Горажде, уредник Данијела Јеремић – административни радник – оператер. Телефон: 058/430-095, факс: 058/432-100.

Службени гласник општине Ново Горажде основан је Одлуком Скупштине општине Ново Горажде број: 01/01-013-2-3/06 од 28.02.2006. године